## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 09.04.2019. Møtet var også generalforsamling for Fjellstyrene i Lierne SA.

***Møtested: Kroa på Jule***

***Tid:***  1800 - 2130

*Disse møtte fra styret:*

**Sørli fjellstyre**: Grete Bruce, Kåre Totland, Lillian Bergli og Odd H. Totland.

 Forfall: Jon Andreas Stenfjell. Vara kunne ikke møte.

**Nordli fjellstyre:** Frode Holand, Ken Thomas Walinder og Hilde Kveli

Forfall Arnodd Lillemark. Sigvart Totland møtte som vara.

Forfall: Tove Heggdal. Vara kunne ikke møte.

*Andre som møtte:*

Nils Vidar Bratlandsmo, daglig leder/saksbehandler

Tord Åberg, rådgiver/saksbehandler

Grete Bruce ledet møtet. Innkalling og sakliste ble enstemmig godkjent.

Møteprotokoll fra styremøte den 13.02.2019 og fra mailmøte i mars (sak L06/2019) ble enstemmig godkjent.

|  |  |
| --- | --- |
| **Sak nr.****L 07/2019** | REFERATER |
|  | Vedtak:Referater tas til etterretning. |
| **Sak nr.****L 08/2019** | Årsregnskap 2018 – fjellstyrene i lierne |
|  | Styrets vurdering:Det ble stilt spørsmål om note nr. 3, angående daglig leders lønn. Det er oppført 2 ulike poster for lønn til daglig leder, med relativt stor differanse mellom beløpene. Styret ber om at dette blir sjekket opp med regnskapskontoret og at det gjøres evt. rettinger eller omformuleringer som tydeliggjør hva som er korrekt.Regnskapet ble enstemmig godkjent.Vedtak:Med forbehold om godkjent revisjonsrapport i fra BDO AS, godkjennes resultatregnskap og balanse for Fjellstyrene i Lierne SA 2018. Overskuddet på 186 342,- tilbakeføres Sørli fjellstyre og Nordli fjellstyre i henhold til avtale av 23.11.2006.  |
| **Sak nr.****S02/2019** | årsregnskap 2018 – sørli fjellstyre |
|  | Styrets vurdering:Forslag til vedtak ble enstemmig godkjent.Vedtak:Med forbehold om godkjent revisjonsrapport i fra BDO, godkjennes vedlagte resultatregnskap og balanse for Sørli fjellstyre 2018.  |
| **Sak nr. N02/2019** | årsregnskap 2018 – nordli fjellstyre |
|  | Styrets behandling:Forslag til vedtak ble enstemmig godkjent.Vedtak:Med forbehold om godkjent revisjonsrapport i fra BDO, godkjennes vedlagte resultatregnskap og balanse for Nordli fjellstyre for 2018.  |
| **Sak nr.** **L 09/2019** | årsmelding 2018 – fjellstyrene i lierne sa |
|  | Styrets behandling:Det ble påpekt en feil i kapittel om økonomi, angående Fjellstyrene i Lierne SA sin egenkapital. Riktig tekst skal være: Egenkapitalen er redusert fra 594 111,- til 387 341,-.Det er ønskelig med en oversikt over utviklingen i antall utleiedøgn på hyttene, fra og med årsmelding for 2019.Styret ønsker at administrasjonen forbereder å få utarbeidet en trykksak av årsmeldingen for 2019, som skal distribueres til aktuelle steder i kommunen. På fjellstyrehytter, bibliotekene, ved nøkkelutlevering osv.Vedtak:Utkast til årsmelding for Fjellstyrene i Lierne SA - 2018 godkjennes. |
| **Sak nr.****L10/2019** | Bestandsplan for elg 2019 og 2020 – statsallmenningene bestandsplanområde. |
|  | Styrets vurdering:Forslag til vedtak ble enstemmig godkjent.Vedtak:1. Fjellstyrene i Lierne søker om å få godkjent vedlagte Bestandsplan for elg 2019 og 2020 – Statsallmenningene bestandsplanområde slik den foreligger.

*Begrunnelse:*Bestandsplanens innhold er begrunnet i bestandsplanens vedlegg. |
| **Sak nr.****L11/2019** | endringer i regler for småviltjakt på statsallmenningene i lierne |
|  | Styrets vurdering:Forslag til vedtak ble enstemmig godkjent.Vedtak:Fjellstyrene i Lierne1. åpner opp for et begrenset jaktkortsalg i refugieområdene i gode rypeår. Antall jaktkort skal variere etter rypebestanden og skal settes slik at fjellstyret når sitt mål om jaktuttak.
2. delegerer til administrasjonen å fastsette antall jaktkort i refugieområdene og administrere jaktkorttilbudet.
3. foretar en navneendring på refugieområdene til «Hensynsområder lirype»

**Begrunnelse:**Refugieområdene er primært et tiltak som skal bidra til at fjellstyret når sitt mål om jaktuttak av lirype. Høsttakseringer og jaktstatistikk viser at jaktuttaket har ligget under fjellstyrets mål de siste årene. Det er derfor grunnlag for et begrenset jaktkortsalg i gode rypeår. |

***Diskusjonssaker:***

### Høring rekreasjonsløyper på statsallmenninger.

Styret ber administrasjon å formulere en høringsuttalelse til Lierne kommune innen fristen den 25. april, med følgende innspill:

1. *Ny løype mellom Kveeidet og svenskegrensa, på sør side av Murusjøen*, kan godkjennes av fjellstyret. Fjellstyret har behandlet forslaget i flere runder tidligere og har åpnet for at denne traseen kan benyttes. Løypa bør innarbeides i eksisterende avtale om rekreasjonsløper på statsallmenning, mellom Lierne kommune og FIL.
2. *Ny løye mellom Kaldal/Sandsjøen og Limanvika/Kvesjøe:* Forslaget vil medføre at den eksisterende isfiskeløypa mellom Garasjen og Vargtjønna/NP-grensa vil bli koblet til nettverket av rekreasjonsløyper ellers i Lierne og Sverige. Isfiskeløypa til Fiskløysdalområdet ble opprettet på 1970-tallet med formål å lette muligheten for utøvelse av fiskerettigheter på viktige fiskevatn i Muru statsallmenning. Fjellstyret mener at eksisterende ordning har fungert godt over lang tid, og at brukerinteresser, friluftslivsinteresser og naturverninteresser er hensyntatt på en balansert og god måte. Det er også lagt godt til rette for parkering av biler og hengere ved startpunktet til isfiskeløypa. Fjellstyret ønsker derfor å videreføre den eksisterende isfiskeløypa mellom Garasjen og Vargtjønna/NP grensa på opprinnelige premisser, uten tilknytning til det øvrige nettverket av rekreasjonsløyper i kommunen.

### Supplerende vern.

Daglig leder orienterte om prosessen omkring supplerende vern, hvor 3 områder på statsallmenningene i Lierne er utpekt som aktuelle for vern.

### Fjellstyrets holdning til bruk av helikoptertransport til fjellstyrehytter.

Saken ble diskutert og det fremkom svært ulike meninger og holdninger til temaet, blant annet knyttet til:

* Miljø
* Økonomi
* Forholdet til lokalt næringsliv, og da særlig eksisterende transportordninger (kløv og bærere)

Saken må bearbeides mer inngående før fjellstyret kan vedta en policy rundt denne problemstillingen.

### Arbeidsgruppe for fjellstyrehytter i Sørli.

Sørli fjellstyre ønsker å utrede muligheter for videreutvikling av fjellstyrehytter/anlegg på statsallmenningene i Sørli, i form av større restaureringstiltak og/eller nybygging. Det oppnevnes en arbeidsgruppe på 3 personer fra styret, i tillegg til administrasjon: Grete Bruce, Jon Andreas Stenfjell og Lillian Bergli. Det er et mål å kunne presentere et forslag innen søknadsfristen for spillemidler 2020, som er oktober 2019.

**Dato for neste styremøte: 13. juni.**

**Lierne den 12.04.2019.**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.